**AIŠKINAMASIS RAŠTAS**

**DĖL klaipėdos miesto savivaldybės jaunimo reikalų tarybos SUDARYMO IR nuostatų patvirtinimo**

**1. Sprendimo projekto esmė, tikslai ir uždaviniai.**

Šis sprendimo projektas parengtas, siekiant po įvykusių savivaldos rinkimų pakeisti Klaipėdos miesto savivaldybės jaunimo reikalų tarybos, veikiančios visuomeniniais pagrindais prie Klaipėdos miesto tarybos, sudėtį ir patvirtinti Jaunimo reikalų tarybos nuostatus (toliau – Nuostatai). Siūloma Nuostatus keisti pasikeitus Klaipėdos miesto tarybos komitetų pavadinimams, taip pat dėl pirmininko skyrimo tvarkos ir atsakomybės, posėdžių darbo organizavimo reglamentavimo.

**2. Uždaviniai:**

Sudaryti Klaipėdos miesto savivaldybės jaunimo reikalų tarybą bei patvirtinti šios tarybos Nuostatus.

**3. Projekto rengimo priežastys ir kuo remiantis parengtas sprendimo projektas.**

Sprendimo projektas parengtas vadovaujantis Lietuvos Respublikos vietos savivaldos įstatymo 16 straipsnio 3 dalies 9 punktu, 18 straipsnio 1 dalimi, LR Jaunimo politikos pagrindų įstatymo 8 straipsnio 3 dalimi, bei po įvykusių savivaldos rinkimų pasikeitus politikams miesto taryboje, pasikeitus Tarybos komitetų pavadinimams, 2015 m. birželio 8 d. gavus informaciją dėl naujai deleguotų jaunimo atstovų, kitų institucijų atstovų delegavimo į Jaunimo reikalų tarybą, Klaipėdos miesto tarybos komitetams delegavus miesto Tarybos narius į Jaunimo reikalų tarybą (2015-06-15 Miesto plėtros ir strateginio planavimo komiteto protokolas Nr. TAR-57; 2015-06-22 Kultūros, švietimo ir sporto komiteto protokolas Nr. TAR-56; 2015-06-22 Sveikatos ir socialinių reikalų komiteto protokolas Nr. TAR-58) .

Patvirtinus sprendimo projektą, bus sudaryta Klaipėdos miesto savivaldybės jaunimo reikalų taryba, patvirtinti šios tarybos nuostatai.

**4. Sprendimo projekto rengimo metu gauti specialistų vertinimai.**

Nėra.

**5. Išlaidų sąmatos, skaičiavimai, reikalingi pagrindimai ir paaiškinimai.**

Nereikia.

**6. Lėšų poreikis sprendimo įgyvendinimui.**

Papildomų lėšų nereikia.

**7. Galimos teigiamos ar neigiamos sprendimo priėmimo pasekmės.**

Neigiamų sprendimo priėmimo pasekmių nėra.

**PRIDEDAMA:**

1. Teisės aktų, nurodytų Tarybos sprendimo preambulėje, išrašas, 1 lapas;
2. Nuostatų lyginamasis variantas, 3 lapai;
3. Delegavimo raštai, 4 lapai.

Jaunimo reikalų koordinatorė Airida Čėsnienė